Мөнировтар ғаиләһе 70 йылдан ашыу бергә парлап ғүмер итә. Көҙөн икеһе лә 90 йәшлек юбилейҙарын билдәләнеләр. Тормош һынауҙарын бергә үтеп, бар ауырлыҡтарҙы бергә еңәләр, шатлыҡтарын уртаҡлашып йәшәйҙәр. Мөғин Мөнир улы бар ғүмерен балаларға белем биреүгә бағышланы – Әжекәй, Оло Аҡа мәктәптәрендә балаларға география фәненән белем бирҙе. Бер-нисә быуын уҡыусылар сығара ул. Уҡыусылары уны әле лә онотмай, хөрмәт итәләр. Наилә Мәүләүи ҡыҙы оҙаҡ йылдар клуб мөдире, киномеханик, китапханасы булып эшләне.